OzLabs/hebrew-wiki-articles huggingface dataset:
חברה זומבית

בכלכלה פוליטית, חברה זומבית היא חברה (פירמה) שזקוקה לחילוץ כדי לפעול, או חברה עם חובות שמסוגלת להחזיר את הריבית על חובותיה אך לא להחזיר את הקרן.

הגרף מציג את מדד המניות היפני ניקיי 225. בגרף מגמת ירידה בערך המניות במהלך שנות ה-90 של המאה ה-20. תקופה זו כונתה 'העשור האבוד' (מפני שהצמיחה הצפויה בעשור זה אבדה). בתקופה זו החלו להופיע ביפן חברות זומביות. 

==תיאור==
חברות זומביות הן עסקים בעלי חוב שאף על פי שהם מייצרים מזומנים, לאחר כיסוי עלויות שוטפות, עלויות קבועות (שכר, תעריפים, שכר דירה), יש להן רק מספיק כספים לשלם את הריבית על ההלוואות שלהן, אבל לא את החוב עצמו (הקרן). מכיוון שכך, הן תלויות בדרך כלל במימון מחדש של החובות שנפרעים ("גלגול החוב") להמשך קיומם, ועלולים לעמוד בפני סיכוני כושר פירעון במקרה שהריבית תעלה או משקיעים ייסוגו ממימון נוסף.<ref></ref>

==היסטוריה==
המונח "חברת זומבים" הוחל על חברות יפניות שנתמכו על ידי בנקים יפניים בתקופה המכונה "העשור האבוד" לאחר קריסת בועת מחירי הנדל"ן היפנית ב-1990. לאחר פיצוץ הבועה, הבנקים ביפן המשיכו לתמוך בחברות חלשות או כושלות.<ref name="z1"></ref> כך, למשל, החברה קמעונאית דאיאי היא דוגמה לחברה גדולה שהתרחבה מאוד במהלך הצמיחה היפנית שקדמה להתרסקות, אך בנסיבות אחרות, התנהלותה הכלכלית הייתה צפויה להביא אותה לפשיטת רגל. בהקשר זה, קבע שר האוצר היפני, טקאו הירנומה, את המונח "גדולה מדי להיכשל", המתאר תאגיד ענק אשר קריסתו תהיה הרסנית לכלכלה כולה.<ref name="z1" /><ref></ref>

המונח חברת זומבי חזר לשיח המקצועי הכלכלי לקראת סוף העשור (2010 והלאה) בעקבות המצב של ריבית 0 (ZLB) בארצות המערב.<ref></ref>

בסין, עד לשנת 2016, בעקבות ההאטה שאפיינה את הכלכלה במדינה, חברות תעשייתיות סיניות (בענפי פלדה, אלומיניום, נייר וכו') החלו לסבול מבעיית קיבולת יתר, כאשר קיבולת היתר עלתה מ-0% ב-2007 לממוצע של 13% עד 2015, עם נתונים גבוהים מ-30% בחלק מהענפים (מלט ופלדה ב-2014).<ref></ref> במהלך 2016, הקונגרס הלאומי העממי (הפרלמנט בסין) הודיע כי מכיר בסוגיית 'מפעלי הזומבי' והממשלה הודיעה כי תסגור או תארגן מחדש חברות תעשייתיות רבות הנמצאות בבעלות המדינה עד שנת 2020.<ref></ref><ref></ref> בתעשיות הפחם והפלדה, אובדן העבודה הצפוי כתוצאה מכך היה צפוי להגיע ל-1.8 מיליון פיטורים (15% מכוח העבודה), כאשר סך הפיטורים נאמד ב-6 מיליון עובדים.<ref></ref>

הדרכים להתאוששות חברות זומבי ביפן היו הפחתת כוח העובדים של חברות זומבים ומכירת הנכסים הקבועים שלהן. צעדים אלו הועילו בהקלת ההחלמה שלהם. עם זאת, ארגון מחדש של תאגידים ללא שקיפות חשבונאית או על ידי תמריצים מרתיעים למנהלים לא היה יעיל. בנוסף, ארגון מחדש של תאגידים גם נמצא כחסר אפקטיביות, בהיעדר סביבה מאקרו-כלכלית חיובית כמו גם תמיכה פיננסית חיצונית משמעותית.<ref></ref>

==קישורים חיצוניים==
* [https://www.theguardian.com/business/2002/nov/20/japan.internationalnews חברות זומביות בכלכלת יפן]
* [https://web.archive.org/web/20201112023249/https://www.bbc.co.uk/news/business-20262282 חברות זומביות בבריטניה]

== הערות שוליים ==

קטגוריה:מימון
מתתיהו רוטנברג

מתתיהו רוטנברג (כ"ג בתשרי ה'תרצ"א, אוקטובר 1930 - ז' בטבת ה'תשכ"ה, 30 בדצמבר 1965) היה מנהל "המרכז לחינוך דתי" של המזרחי והפועל המזרחי, והמזכ"ל הראשון של תנועת בני עקיבא.

==ביוגרפיה==
נולד בשמחת תורה ה'תרצ"א בסצ'ובצה שבצ'כוסלובקיה לאליקים גצל רוטנברג ודבורה לבית לנקנברג. למד בבית הספר היהודי בעיירה עד הכיבוש הנאצי. ב-1944 נשלח לאושוויץ, שם נרצחו הוריו ואחותו. בדרך לא דרך הבריחה אותו דודתו חזרה להונגריה, שם שהה עד תום המלחמה. לאחר המלחמה למד כשנה בישיבה בניטרה, ועלה לארץ כמעפיל באונייה "החייל העברי", שנוסעיה נעצרו במחנה עתלית. למד בחוות סג'רה ומשם עבר למדור הדתי במקוה ישראל. במהלך מלחמת העצמאות שהה בבארות יצחק והשתתף בקרב על הקיבוץ. לאחר קום המדינה למד בסמינר למדריכים דתיים של עליית הנוער בבית וגן, ושימש כמדריך נוער בחוות סג'רה, בגבעת וושינגטון ובמקווה ישראל. התגייס לנח"ל לגרעין "עציון". משנת ה'תשי"ג היה חבר ההנהלה הארצית ורכז מחלקת ההדרכה ומחלקת יישובי העולים של בני עקיבא. מספר שנים לאחר מכן החל לשמש כמזכיר הכללי של בני עקיבא, למשך כעשור. ביוזמתו ובדחיפתו, החלה בני עקיבא לעסוק גם בקליטה חלוצית-חברתית-דתית של נוער עולה, בעיקר מארצות המזרח. היה חבר מרכז ישיבות בני עקיבא (במסגרת זו היה ממייסדי אולפנת כפר פינס) וחבר המזכירות העולמית של בני עקיבא (במסגרת זו השתתף בכנסי נוער בינלאומיים ונשלח לריכוזים יהודיים בגולה). משנת 1963 היה מנהל המרכז לחינוך דתי.

למד סוציולוגיה ומדעי המדינה בשלוחה התל אביבית של האוניברסיטה העברית.

רוטנברג לא נישא מעולם. נפטר לאחר מחלה ממושכת ב-30 בדצמבר 1965, בגיל 35. נקבר בבית הקברות קריית שאול.

==הנצחתו==
לזכרו הוקמו ספרייה למדריכים ומרכזייה בבית בני עקיבא בתל אביב, שרוב הספרים שבה הגיעו מספרייתו של רוטנברג עצמו ובית כנסת לנוער בבאר שבע. כמו כן, במלאת שנה לפטירתו יצא לזכרו ספר זיכרון "נר למתתיהו".

==כתביו==
* תנועות נוער בישראל ובעולם - יחד עם מרדכי נאור (תל אביב, 1962).
* הדת והמדינה - ליקוט ועריכה (תל אביב תשכ"ד).

==לקריאה נוספת==
* מרדכי אליאב ויצחק לב (עורכים), נר למתתיהו: לזכרו של מתתיהו רוטנברג, בהוצאת ההנהלה הארצית של בני עקיבא, 1967.
* יצחק גולדשלאג,"רוטנברג, מתתיהו", בתוך: יצחק רפאל (עורך), האנציקלופדיה של הציונות הדתית, חלק חמישי, עמ' 624 - 626.
* הרב משה צבי נריה, אחרי מטתו של מתתיהו רוטנברג ז"ל, שמעתין 8, אדר תשכ"ו, עמ' 70.

==קישורים חיצוניים==
* [https://billiongraves.com/grave/מתתיהו-רוטנברג/18040936 קברו], באתר BillionGraves.
* 
* 

===מאמריו===
*
* 
* 
* 
* 
* 

==הערות שוליים==

קטגוריה:ישראלים ילידי צ'כוסלובקיה
קטגוריה:אסירים במחנה הריכוז אושוויץ
קטגוריה:עולים לאחר מלחמת העולם השנייה
קטגוריה:חיילי צה"ל במלחמת העצמאות
קטגוריה:מזכ"לי בני עקיבא
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1930
קטגוריה:ישראלים שנפטרו ב-1965
קרן כהן חזון

קרן כהן חזון (נולדה ב-1969) היא תעשיינית ישראלית, המשמשת כיושבת ראש ומנכ"לית חברת "תורפז תעשיות".

==ביוגרפיה==
קרן כהן נולדה וגדלה ברמת השרון, בת למשה כהן, מהנדס חשמל ותעשיין, ואם מורה בחינוך מיוחד. לה אח מבוגר ממנה ואח צעיר ממנה. למדה בתיכון אלון רמת השרון. שירתה ביחידת דובר צה"ל. קיבלה תואר ראשון בכימיה תרופתית באוניברסיטת בר-אילן ותואר שני בכלכלה ומנהל עסקים מבית הספר לעסקים של לונדון. אביה נפטר במפתיע בשנת 1992, והיא נאלצה למכור לגרשון זלקינד את מניותיו במפעל השנאים "אלקו".

עבדה במשך שבע שנים בחברת "אגן כימיקלים", שהתמזגה למכתשים אגן. היא מונתה למנהלת חטיבת הריחות של החברה. בשנת 2000 פרשה הקימה חברת ייעוץ. בשנת 2002 מונתה למנכ"לית חברת "ארומור" מקיבוץ גבעת עוז, שעסקה בייצור כימיקלים לתעשייה ורכשה, יחד עם דני פורת, 30% ממניות החברה, לפי שווי חברה של כחמישה מיליון דולר. ב-2008 הצטרפו אל הרוכשים שותפים נוספים, וחלק הרוכשים גדל ל-50%. כהן חזון מונתה למנכ"לית החברה. בתחילת 2014 נמכרה "ארומור" לחברת IFF האמריקאית תמורת 102 מיליון דולר.

בשנת 2011 רכשה כהן חזון, יחד עם עו"ד ישראל לשם, אילן לויטה ואלון גרנות, את חברת תורפז תעשיות, תמורת עשרה מיליון דולר. ב-2016 מונתה כהן חזון מונתה למנכ"לית החברה. במאי 2021 הונפקו מניות החברה בבורסה לניירות ערך בתל אביב, לפי שווי 675 מיליון ש"ח לפני הכסף. כהן חזון מחזיקה בכ-44.31% ממניות החברה. באסטרטגיה של מיזוגים ורכישות הובילה כהן חזון את החברה לשווי שוק של 1.91 מיליארד ש"ח בספטמבר 2022.

בשנת 2019 נמנתה עם מייסדי חברת ההזנק טרא נובל בע"מ, שבשותפות עם המכון למחקר ביולוגי בישראל פיתחה כימיקלים שמחסלים פתוגנים.

נשואה לשי חזון, מהנדס בניין ובעל תואר שני בניהול פיננסי, העובד כסמנכ"ל תפעול בתורפז. להם שני ילדים והם מתגוררים ברמת השרון.

==קישורים חיצוניים==
* 
* 
* 
* 
* 

==הערות שוליים==

קטגוריה:בוגרי תיכון אלון (רמת השרון)
קטגוריה:בוגרי אוניברסיטת בר-אילן
קטגוריה:בוגרי בית הספר לעסקים של לונדון
קטגוריה:כימאים ישראלים
קטגוריה:תעשיינים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים שנולדו ב-1969
קארה קילמר

קארה קילמר (באנגלית: Kara Killmer; נולדה ב-14 ביוני 1988) היא שחקנית טלוויזיה אמריקאית, המפורסמת בעיקר בדמותה של סילבי ברט בסדרת הדרמה של ה-NBC "שיקגו FIRE".

==ביוגרפיה==
קילמר נולדה בקראולי, טקסס, ארצות הברית, היא בוגרת תואר באמנות ותיאטרון מאוניברסיטת ביילור בטקסס לשנת 2010.

== קריירה ==
בשנת 2010 כיכבה קילמר בסדרת המציאות האינטראקטיבית של סיימון פולר ששודרה בהולו "אם הייתי יכול/ה לחלום" אשר הראתה חמישה צעירים וצעירות אשר גרו יחד בבית אחד בהוליווד, קליפורניה, וניסו להגשים את חלומם ולהפוך לשחקנים. קילמר בת ה-21 השתתפה בסדרה, עם סיום האוניברסיטה, בדמות עצמה וניסתה למצוא עבודה ולהגשים את חלומה להיות שחקנית.<ref></ref> לצד קילמר שיחקו בסדרה ג'סטין גסטון, בן אליוט, ג'יגליאן בראגה ואמנדה פיליפס.

בשנת 2014 קילמר הצטרפה לסדרת הדרמה של ה-NBC "שיקגו FIRE" החל מעונתה השלישית בתפקיד סילבי בראט, פרמדיקית אשר החליפה את לסלי שיי שנהרגה. קילמר משחקת גם כיום בסדרה בעונתה ה-11. קילמר שיחקה בתפקידי אורחת בדמותה של סילבי בראט בסדרות האחיות של הסדרה "שיקגו MED" ו"שיקגו PD".<ref></ref>

בשנת 2015 השתתפה בסרט הקולנוע "מאחורי המסיכה", מותחן פעולה המתרחש במהלך מלחמת האזרחים האמריקאית. הבכורה בארצות הברית התקיימה ב-6 באפריל 2015.

בשנת 2018 השתתפה בסרט הטלוויזיה "החיים הסודיים של בעלי".<ref></ref>

== חיים אישיים ==
בשנת 2016 נישאה קילמר לשחקן אנדרו צ'ייני, אותו הכירה בשנת 2012 על סט הסרט "מאחורי המסיכה".<ref></ref><ref></ref> לשניים אין ילדים.

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ביילור
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
יורומיקס (אתר)

יורומיקס (באנגלית: EuroMix) הוא אתר חדשות אירוויזיון הגדול ביותר בישראל בשפה העברית, הפועל ללא מטרת רווח. האתר נוסד בשנת 2001 בידי אבי זייקנר תחת השם fly.to/euromix ונסגר לאחר כשנתיים של פעילות. האתר נפתח מחדש בשנת 2018 ופועל עד היום תחת שמו החדש.

מאחורי אתר האינטרנט עומדים מספר כתבים אשר מפרסמים באופן שותף חדשות, עדכונים, הימורים וסטטיסטיקות לגבי תחרויות האירוויזיון.

== היסטוריה ==
מאז ועד היום משמש מייסד האתר, אבי זייקנר, כעורך הראשי. כאשר נפתח האתר בשנת 2001, עסק האתר בעדכון חדשות בכל הקשור לאירוויזיון בישראל ובאירופה, האתר פעל במשך כשנתיים בהם סיקר שתי תחרויות אירוויזיון ולאחר מכן נסגר. האתר נפתח מחדש לאחר זכייתה של נטע ברזילי, נציגת ישראל באירוויזיון 2018 ופועל עד היום.<ref></ref> ב-2018 נפתח ערוץ יוטיוב רשמי לאתר האינטרנט ובו מפורסמות כתבות מצולמות, ביקורות וסרטוני מידע. כיום, לערוץ היוטיוב יש נכון ל-2024, 10.4 אלף רשומים.

בשנת 2019 נפתח עמוד האינסטגרם של האתר אשר מתופעל בידי אבי עצמו. נכון ל-2024 יש לעמוד יש כ-6 אלף עוקבים.

בשנת 2021 נפתח עמוד הטוויטר הרשמי של האתר.

בשנת 2022 נפתח הטיקטוק של האתר, המופעל בידי אחד מכתבי האתר.

במרוצת השנים הצטרפו לאתר בהתנדבות, כתבים. וכיום האתר מופעל בידי כ-10 אנשים.

== פעילות ==
מדי שנה מקיים האתר את "המצעד הישראלי של שירי האירוויזיון והקדם אירוויזיון" באזור חודש ספטמבר, בו קוראי האתר מצביעים בין כל שירי האירוויזיון וקדמי האירוויזיון הישראלים לשיר האהוב עליהם. במהלך חג סוכות, מקיים האתר לייב בערוץ היוטיוב ובו הוא מפרסם את תוצאות המצעד.<ref></ref>

מדי שנה, בשבוע האירוויזיון בו מתקיימים שני חצאי הגמר ואירוע הגמר, נשלחים מספר כתבים אל המדינה המארחת של התחרות, על מנת לסקר את התחרות משם. בנוסף, שאר כתבי האתר מלווים את המתרחש מהארץ דרך אתר האינטרנט וערוץ היוטיוב. האתר מוכר בידי איגוד השידור האירופי כאתר חדשות אירוויזיוני ועל כן, מספר חברי האתר מורשים לצפות בחזרות של התחרות, אשר סגורים לקהל הרחב ופתוחים רק לכתבים מורשים.

ב-26 בספטמבר 2022 פרסם האתר שבשנה החולפת פרסמו באתר כ-1,200 כתבות.<ref></ref>

== קישורים חיצוניים ==
* 
* 
* 
* 
* 

== הערות שוליים ==

2022 09
כתובת גול

צילום לוח השיש
כתובת גול היא כתובת פיניקית על לוח שיש שהתגלה במלטה בשנת 1855, ומקורו באי גוזו במאות ה־3–2 לפנה"ס.<ref name=":012"></ref> הוא נמצא כעת במוזיאון גוזו לארכאולוגיה .<ref name="Wright"></ref>

== הכתובת ==
הכתובת מנציחה את חידוש מקדשי האי, ומסומנת KAI 62.

=== פירוש ===
נחום סלושץ פירש את הכתובת: .<ref name=":03"></ref>

לנוסח "פעל וחידש" ראו נוסח דומה בכתובת מאדיל,<ref>CIS I 88: (נתן והציב וחידש את כולו)</ref> ונוסח דומה עוד יותר בכתובת מקרתחדשת;<ref>KAI 80: (חידשו ופעלו (עשו) את המטבח הזה)</ref> ובכתובת נאו־פונית אחת נמצא (חידש והקדיש).<ref name=":0"></ref> הכינוי "עם גול" מכוון לממשלה אוטונומית שהייתה לפיניקים באי גול, הוא גוזו. בסוף ששרד לשורה הראשונה נכתב "שלש[...]", אולם יש מקום לארבעה מקדשים ברשימה לפחות. שם האלוהות "צדמבעל" לא ברור. "ר אדר ערכת" הוא כנראה "רב אדיר מערכות" (של חיי הקהילה והדת), כאשר "ר" הוא קיצור של "רב", כמו בתעריף מסלת .<ref name=":013"></ref> ההשלמה "יאלפ[על]" מבוססת על השם "יאלפעל" שנמצא בכתובת אחרת, כאשר "יאל" הוא כנראה אלוהות (בכתובת נאו־פונית נמצא "יעלכש"). לשם "זיבקם" יש מקבילות שונות (למשל בנקבה בכתובת אביניון). "זבח" הוא בעל משרה דתית, שבמלטה נקראה ביוונית Ἱροθύτης. "שמר מחצב" הוא שומר מחצבי העם בגול.<ref name=":02"></ref>

== פרסומים ==
הלוח פורסם לראשונה על ידי המזרחן האיטלקי מיכלאנג'לו לנצ'י בספרו "Ragionamento di Michelangelo Lanci intorno a nuova stela fenicia discoperta in Malta", ולאחר מכן על ידי הונורה תאודוריק ד'אלברט בנספח לחיבורו על ארון אשמונעזר השני.<ref></ref><ref name="Wright" /> את הכתובת הציג ללנצ'י אב המנזר האיטלקי דון לואיג'י מרצ'טי, שהוצב באי מלטה.<ref></ref> מספר חוקרים הטילו ספק באותנטיות שלו, אך בהמשך גבר הקונצנזוס על מקוריותו.<ref name="Wright" />

הכתובת נודעה בשם Melitensia Quinta ("המלטזית החמישית"), כחלק מהטרמינולוגיה שבה השתמש גזניוס עבור ארבע הכתובות המלטזיות הקודמות (שני הקיפוסים של מלקרת ושני ניצבי מליטה ). כיום הכתובת ידועה בסימונים KAI 62 או CIS I 132.

== ראו גם ==
* רשימת כתובות כנעניות וארמיות
* הקיפוסים של מלקרת

== לקריאה נוספת ==
<div style="direction: ltr;">
* דפוס ראשון: <cite class="citation book cs1">[https://books.google.com/books?id=6k3yLYHZErEC Ragionamento di Michelangelo Lanci intorno a nuova stela fenicia discoperta in Malta]. pe' tipi di Giovanni Ferretti.</cite>
* 
* Heltzer, M 1993 The Inscription CIS, 1, 132 from Gozo and the Political Structure of the Island in the Punic Period, in Frendo, A J (ed.), Journal of Mediterranean Studies, Vol 3 No 2 198-204
* Vella, H C R 1995 Gozo in Classical Literature in Brigulio, L and Bezzina, J (eds), Gozo and its Culture, 13-48
</div>

== קישורים חיצוניים ==

* 

== הערות שוליים ==

קטגוריה:כתובות KAI
קטגוריה:כתובות בפיניקית
קטגוריה:גוזו
קטגוריה:ממצאים ארכאולוגיים מאבן
קטגוריה:עתיקות
מירנדה ריי מיו

מירנדה ריי מיו (באנגלית: Miranda Rae Mayo; נולדה ב-14 באוגוסט 1990) היא שחקנית טלוויזיה אמריקאית. ידועה בעיקר של תפקידה בתוכנית של ה-NBC "שיקגו FIRE" בתפקיד סטלה קיד.

== ביוגרפיה ==
ריי מיו נולדה בפרזנו, קליפורניה, ארצות הברית לאביה פרדי ביילון ולאמה לינדה, אמה ממוצא פיליפיני-סיני וספרדי, ואביה ממוצא צרפתי, אירי ואינדיאני, כך היא זכתה במראה המיוחד שלה. היא בוגרת תיכון רוזוולט בקליפורניה.

== קריירה ==
עם סיום התיכון עברה ריי מיו ללוס אנג'לס והחלה לדגמן.

הקריירה הטלוויזיונית שלה החלה בשנת 2011 עם הופעת אורח בסדרה "חוק וסדר".

בשנת 2013 החלה להופיע בקומדיה הטלוויזיונית "המשחק". ב־2014 היא הצטרפה לאופרת הסבון "ימי חיינו" בתפקיד זואי בראוונינג, היא השתתפה ב-15 פרקים בין 2014 ל-2015.

ב־2015 הופיעה ריי מיו במספר סדרות טלוויזיה: היא הצטרפה בתפקיד אורח לסדרה הפופולרית של ABC "שקרניות קטנות" בעונתה החמישית בתפקיד השפית טליה סנדובל, היא הופיעה בעונה השנייה של סדרת הפשע של HBO "בלש אמיתי", היא הייתה אמורה להופיע בסדרה "הרומן" בכיכובו של ג'ושוע ג'קסון, אך לבסוף הצטרפה לאופרת הסבון "דם ושמן" בתפקיד לייסי בריגס, שם שיחקה יחד עם דון ג'ונסון.

בשנת 2016 הצטרפה לסדרה "שיקגו FIRE" בעונתה הרביעית בתפקיד סטלה קיד, כבאית חדשה ומושא אהבתו של סברייד (טיילור קיני). בעונה העשירית הם מתחתנים.

== חיים אישיים ==
השחקנית בת ה-32 שומרת על פרטיות בחייה, אך ידוע שיצאה בעבר עם השחקן לוק ביינס שהזדהה לאחרונה כהומוסקסואל. היא חובבת ספורט ועוסקת בריצה, רכיבה על אופניים ויוגה. כמו כן היא חובבת מוזיקה, מנגנת על פסנתר, צ'לו ועוסקת בשירה כתחביב.

== פילמוגרפיה ==

=== בקולנוע ===
{| class="wikitable sortable"
!שנה
!שם הסרט
!תפקיד
! class="unsortable" |הערות
|-
|2011
|inside
|אמה היקוקס
|
|-
|2012
|How Your P*ssy Works
|
|סרט קצר
|-
|2014
|The Black Bachelor
|
|סרט קצר
|-
| rowspan="2" |2015
|אנחנו חברים שלך
|קורטני
|ללא קרדיט
|-
|הילדה בתצלומים
|ורד
|
|-
|TBA
|Going Places
|ג'ולס
|בצילומים
|}

=== בטלוויזיה ===
{| class="wikitable sortable"
!שנה
!שם התוכנית
!תפקיד
! class="unsortable" |הערות
|-
| rowspan="2" |2011
|חוק וסדר: לוס אנג'לס
|אנה
|פרק: "אל סרנו"
|-
|סופה נינג'ות
|עוזרת
|פרק: "המפואר"
|-
| rowspan="2" |2013
|משחקות את המשחק
|פטריס שיבני
|תפקיד חוזר; 5 פרקים
|-
|קרוואן אמריקאי
|
|סדרת ריאליטי שלא שודרה
|-
|2013-2015
|ימי חיינו
|זואי בראונינג
|תפקיד קבוע; 15 פרקים
|-
| rowspan="4" |2015
|Stuck!
|ברוק
|תפקיד ראשי; 9 פרקים
|-
|שקרניות קטנות 
|טליה סנדובל
|תפקיד חוזר; 7 פרקים
|-
|בלש אמיתי
|ורה מצ'יאדו
|תפקיד חוזר; 2 פרקים
|-
|דם ושמן
|לייסי בריגס
|תפקיד ראשי; 10 פרקים
|-
|2016-הווה
|שיקגו FIRE 
| rowspan="3" |סטלה קיד
|תפקיד משנה (עונה 4), תפקיד ראשי (עונה 5–הווה); 96 פרקים
|-
|2018
|שיקגו MED
|פרק: "מתי לשחרר"
|-
|2019
|שיקגו PD
|פרק: "זיהום: חלק שלישי"
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
המעשה הטוב של מיקי

המעשה הטוב של מיקי (באנגלית: Mickey's Good Deed) הוא סרט הנפשה קצר אמריקאי משנת 1932 שהופק על ידי וולט דיסני הפקות והופץ על ידי יונייטד ארטיסטס. הסרט מתרחש בתקופת חג המולד והשפל הגדול שהיה באותו הזמן, והוא מתמקד במעשה הצדקה של מיקי מאוס לשמח משפחה ענייה בחג המולד. הסרט בוים על ידי ברט גילט וכולל מלאכת דיבוב של וולט דיסני ופינטו קולביג.<ref name="E" /> זהו הסרט החמישים בסדרת סרטי "מיקי מאוס" וה-14 שיצא באותה השנה.<ref></ref>

הסרט הופץ באופן מוגבל ב-9 בדצמבר 1932 לפני הפצתו הנרחבת ב-17 בדצמבר.

== עלילה ==
מיקי מאוס מופיע כנגן רחוב שמנגן את "Adeste Fideles" בצ'לו בעוד פלוטו מיילל. מספר אנשים זורקים מטבעות בספל של מיקי ומיקי מאחל להם חג שמח. אבל כשמיקי הולך לקנות אוכל, הוא מגלה לחרדתו שהכוס שלו מלאה במסמרים, אומים ובורגים.

בסופו של דבר, מיקי מגיע לביתה של משפחת חזירים עשירה ומתחיל לנגן בחוץ. בתוך הבית, ילד בשם אדלברט ממשיך לסרב לצעצועים שונים שאביו והמשרת מגישים לו. אדלברט נכנס להתקף זעם, וצועק שהוא רוצה את פלוטו כששמע את הכלב שר בחוץ. המשרת יוצא החוצה ומציע למיקי כסף עבור פלוטו פעם אחר פעם, אבל מיקי מסרב ופלוטו נושך אותו. בעודם בורחים, מיקי מפיל את הצ'לו שלו ומזחלת רתומה לסוס דורסת והורסת אותו.

מיקי ופלוטו נתקלים מאוחר יותר בבית של משפחת חתולים ענייה. אמא יושבת ליד השולחן בוכה ומיקי ופלוטו רואים בתמונה שאב המשפחה (שדומה להפליא לפיט) נמצא בכלא ולאמא אין כסף לאוכל או לצעצועים. נפעם רגשית מהסצנה אשר ראה, מיקי חוזר לבית העשיר ומוכר בעל כורחו את פלוטו. עם הכסף, מיקי קונה צעצועים ומזון למשפחת החתולים ולאימם, שכעת היא נוחרת בעוד הוא חוזר לביתם ומסדר את הסחורה בלבוש סנטה קלאוס. הוא בקושי מצליח לשמור על שקט עד שהוא התגנב מהבית, בדיוק בזמן לראות את החתלתולים מתעוררים ומוצאים את כל הצעצועים שהשאיר. מיקי עוזב מרוצה מכך שעזר למשפחת החתולים לחגוג חג מולד שמח.

בינתיים, בבית העשיר, אדלברט מייסר את פלוטו וקושר חפצים, כולל עוף צלוי, על זנבו של פלוטו תוך כדי שהוא משליך שלל דברים לעבר אביו. האב המתוסכל לבסוף מבקש מהמשרת לזרוק את הכלב כשאדלברט משליך מעץ חג המולד כמו קלע, לפני שהוא מכה את ישבנו של אדלברט. לאחר מכן פלוטו עוקב אחר עקבותיו של מיקי למקום בו הוא מוצא את העכבר הבודד יושב מול מדורה יחד עם בובת שלג בצורת פלוטו. פלוטו מתחפר בשלג ומוציא את ראשו מהחלק העליון של הבובה ומפתיע את מיקי. שני החברים חולקים בשמחה את העוף הצלוי של משפחת החזירים לארוחת חג המולד עם איחודם מחדש.

== דמויות ומדבבים ==
* מיקי מאוס – וולט דיסני
* פלוטו – פינטו קולביג
* אדלברט – וולט דיסני
* אביו של אדלברט – פינטו קולביג

== הפקה ==
"המעשה הטוב של מיקי" הוא הסרט המצויר הראשון בסדרת "מיקי מאוס" שפותח עם RCA's Photophone, מערכת השמע המסונכרן המוקדמת בתעשיית הסרטים. בנוסף זה היה סרטו השני של מיקי עם נושא על חג המולד, אחרי הסרט "היתומים של מיקי" משנת 1931.

במהדורות מסוימות במדיה הביתית, הסרט נקרא גם בשמות "הזדמנות המזל של מיקי" (Mickey's Lucky Break) ו"מיקי משחק אותה סנטה" (Mickey Plays Santa).<ref></ref>

== קישורים חיצוניים ==

== הערות שוליים ==

קטגוריה:סרטי חג המולד
קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:דיסני: סרטי הנפשה
קטגוריה:סרטים באנגלית
סלמה באשה

סלמה באשה (בצרפתית: Selma Bacha; נולדה ב-9 בנובמבר 2000) היא כדורגלנית צרפתייה, המשחקת בעמדת המגן השמאלי או כשחקנית כנף שמאל במועדון ליון ובנבחרת צרפת.

==ביוגרפיה==
=== נעוריה ותחילת דרכה ===
באשה גדלה ברובע גראנג' בלאנש בליון, צרפת. היא ממוצא אלג'יראי ותוניסאי.<ref></ref> היא נחשפה לכדורגל על ידי אחיה בגיל ארבע.<ref name="Roussel"></ref> היא הצטרפה לאקדמיה של ליון בגיל שמונה.<ref></ref>

=== קריירת מועדונים ===
היא המשיכה להתקדם בשורות הנוער בליון. בשנת 2013, הופעותיה משכו את תשומת לבה של סוניה בומפסטור, כדורגלנית לשעבר שהייתה אחראית גם על מרכז האימונים של ליון.<ref name="Roussel" /> היא חתמה על חוזה מקצועי עם ליון במהלך עונת 2017–18.<ref></ref> באותה עונה, ליון זכתה בליגת האלופות, כשבאשה פתחה בגמר.<ref></ref> ליון שחקה גם בגמר ליגת האלופות ב-2019 כשבאשה הופיעה במשחק כמחליף של אז'ני לה סומר, כשנכנסה בדקה ה-82 של המשחק.<ref></ref> בגמר ליגת האלופות ב-2022 בו זכתה ליון - באשה בישלה את השער השני לאדה הגרברג.

== סטטיסטיקות קריירה ==
=== סטטיסטיקות קריירה ===
{| class="wikitable" style="text-align: center;"
|+הופעות ומטרות לפי מועדון, עונה ותחרות
! rowspan="2" | מועדון
! rowspan="2" | עונה
! colspan="3" | ליגה
! colspan="2" | גביע
! colspan="2" | יבשתי
! colspan="2" | אחר
! colspan="2" | סך הכל
|-
! ליגה
! משחקים
! שערים
! משחקים
! שערים
! משחקים
! שערים
! משחקים
! שערים
! משחקים
! שערים
|-
| rowspan="6" | ליון
| 2017–18
| rowspan="6" | ליגת העל הצרפתית
| 11
| 0
| 6
| 2
| 6
| 0
| colspan="2" | —
| 23
| 2
|-
| 2018–19
| 15
| 0
| 2
| 0
| 7
| 1
| colspan="2" | —
| 24
| 1
|-
| 2019–20
| 6
| 0
| 4
| 0
| 5
| 0
| 0
| 0
| 15
| 0
|-
| 2020–21
| 10
| 0
| 1
| 0
| 5
| 0
| colspan="2" | —
| 16
| 0
|-
| 2021–22
| 19
| 3
| 2
| 0
| 11
| 0
| colspan="2" | —
| 32
| 3
|-
| 2022–23
| 3
| 0
| 0
| 0
| 0
| 0
| 1
| 0
| 4
| 0
|-
! colspan="3" | סך הכל קריירה
! 64
! 3
! 15
! 2
! 34
! 1
! 1
! 0
! 114
! 6
|}

=== בינלאומי ===
{| class="wikitable" style="text-align:center"
|+
! נבחרת לאומית
! שנה
! משחקים
! שערים
|-
| rowspan="3" | צרפת
|-
| 2021
| 2
| 1
|-
| 2022
| 9
| 0
|-
! colspan="2" | סך הכל
! 11
! 1
|}

== תארים ==
ליון
* ליגת האלופות לנשים של אופ"א: 2017–18, 2018–19, 2019–20, 2021–22
* ליגת העל הצרפתית: 2017–18, 2018–19, 2019–20, 2021–22
* הגביע הצרפתי: 2018–19, 2019–20
* אלוף האלופים הצרפתי: 2019, 2022

צרפת U19
* אליפות אופ"א לנשים עד גיל 19: 2019

==קישורים חיצוניים==

== הערות שוליים ==

קטגוריה:כדורגלניות צרפתיות
קטגוריה:כדורגלנים צרפתים
קטגוריה:מגנות כדורגל צרפתיות
קטגוריה:מגני כדורגל צרפתים
קטגוריה:כדורגלניות אולימפיק ליון
קטגוריה:כדורגלניות באולימפיאדת פריז (2024)
קטגוריה:ילידות 2000
קטגוריה:צרפתים שנולדו ב-2000
יחסי גואטמלה–סין

יחסי גואטמלה–סין הם היחסים הדו-צדדיים בין גואטמלה והרפובליקה העממית של סין.

== סקירה כללית ==
גואטמלה כוננה יחסים דיפלומטיים עם הרפובליקה של סין בשנת 1931, ומעולם לא כוננה יחסים דיפלומטיים עם הרפובליקה העממית של סין. נכון להיום, העניינים הקשורים בין הרפובליקה העממית של סין לגואטמלה נמצאים בסמכות השיפוט של השגרירות בקוסטה ריקה. בשנת 1952 שלחה ממשלת גואטמלה משלחת לוועידת השלום אסיה-פסיפיק שהתקיימה בבייג'ינג. בינואר 1997, מכיוון שממשלת גואטמלה תמכה בהצטרפות הרפובליקה של סין (טאיוואן) לאו"ם במשך ארבע שנים רצופות, השתמשה סין בכוח הווטו של מועצת הביטחון של האו"ם כדי להתנגד לשלוח 155 משקיפים צבאיים של האו"ם לגואטמלה.

ב-9 בינואר 2015, שר החוץ של גואטמלה קרלוס ראול מוראלס הוביל משלחת להשתתף בפגישת השרים הראשונה של פורום סין-CELAC שהתקיימה בבייג'ינג. בין 21 ל-22 בינואר 2018, סגן שר החוץ של גואטמלה הוביל משלחת להשתתף במפגש השרים השני של פורום סין-CELAC שהתקיים בסנטיאגו, צ'ילה.

במהלך התפרצות מגפת הקורונה בגואטמלה, נשיא גואטמלה אלחנדרו ג'יאמטיי טען כי הרפובליקה העממית של סין הציעה לספק לגואטמלה חיסון נגד COVID-19 מתוצרת סינית, בתקווה שגואטמלה תנתק את הקשרים הדיפלומטיים עם טאיוואן, אך הוא סירב.

== יחסי כלכלה ומסחר ==
בשנת 2007, קבוצת המסעדות הגואטמלית Cabela פתחה את הסניף הראשון שלה בסין בשנגחאי, אך היא נסגרה ב-2009.

בשנת 2016, נפח הסחר בין המדינות היה בשווי 2.562 מיליארד דולר, מתוכם הייצוא של סין היה 2.31 מיליארד דולר והיבוא היה 252 מיליון דולר, עלייה של 13.5%, 12.4% ו-24.1% משנה לשנה, בהתאמה. מינואר עד יוני 2017, נפח הסחר בין המדינות היה בשווי 945 מיליון דולר, מתוכם סין ייצאה בשווי 889 מיליון דולר וייבאה בשווי 56 מיליון דולר, עלייה משנה לשנה של 21.7%, 6.6% ו-7.4% בהתאמה. סין מייצאת בעיקר פטרוכימיה, טקסטיל, מכונות וציוד ומוצרי מתכת, ומייבאת פירות וסוכר.

== יחסי תרבות ==
למרות ששתי המדינות לא כוננו יחסים דיפלומטיים, לשתי המדינות עדיין יש חילופי תרבות מסוימים. ב-1956 הסופר הגואטמלי מיגל אנחל אסטוריאס נסע לסין כדי להשתתף בהנצחה של יום השנה ה-20 למותו של הסופר הסיני לו שו'ן. בשנת 2010 השתתפה גואטמלה בתערוכת אקספו 2010 בשאנגחאי והציגה בביתן המשותף של מרכז ודרום אמריקה.

== הערות שוליים ==
The Story

"The Story" (בעברית: הסיפור) הוא שיר של הזמר-יוצר האמריקאי קונאן גריי. השיר יצא לאור ב-10 בינואר 2020, על ידי ריפבליק רקורדס, כסינגל הרביעי מתוך אלבום האולפן הראשון שלו, Kid Krow. את השיר כתב גריי, והפיק דן ניגרו.

== רקע והוצאה ==
ב-MTV נכתב כי השיר מבוסס על "כל הדברים הלא הוגנים" שראה וחווה גריי בעולם, החל מבריונות ושנאה עצמית ועד הפחד מלהיות עצמך.<ref name="MTV"></ref> בשיר מתייחס גריי למספר מאורעות איתם התמודד עם חבריו בילדותו, בהם "ילד וילדה" שכעת כבר אינם,<ref></ref> וכן "ילד וילד" שהיו "החברים הכי טובים, אך תמיד ייחלו להיות יותר מזה".<ref></ref>

גריי הוציא לאור את השיר ב-10 בינואר 2020, לצד ההכרזה על שם האלבום, רשימת הרצועות והעטיפה.<ref></ref> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.<ref></ref>

== ביקורות ==
מייק ואס מ-Idolator תיאר את השיר כ-"המנון מופשט על מצב העולם, והדרך שבה הוא יכול להיות עם קצת יותר אהבה וקבלה".<ref></ref> מקסמיליאן פולו מ-Ones to Watch כתב, "במעבר בין גוף ראשון לשלישי, 'The Story' מתפתח כמו טיול אפל".<ref></ref>

== וידאו קליפ ==
הווידאו קליפ הנלווה לשיר בוים על ידי BRUME ועלה ליוטיוב ב-16 בינואר 2020.<ref></ref> בקליפ, משוטט גריי לרקע נוף טבעי. ג'ורדן טילצ'ן מ-MTV כתב כי גריי נראה מיואש וחסר תקווה בקליפ, אולם יודע כי זהו "לא סוף הסיפור".<ref name="MTV"/>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קונאן גריי
קטגוריה:שירים באנגלית
קטגוריה:שירים בהשראת המוות
קטגוריה:סינגלים בהוצאת ריפבליק רקורדס
יחסי ברבדוס–סין

יחסי ברבדוס–סין הם היחסים הדו-צדדיים בין ברבדוס והרפובליקה העממית של סין.

== סקירה כללית ==
לאחר שברבדוס הפכה לעצמאית, היא כוננה יחסים דיפלומטיים עם הרפובליקה של סין ב-1967, אולם היא ניתקה ב-1977 את היחסים עמה. לאחר מכן, ברבדוס כוננה יחסים דיפלומטיים עם הרפובליקה העממית של סין ב-30 במאי 1977. סין העניקה סיוע לברבדוס, כגון סיוע בבניית אצטדיון גארפילד סוברס ועוד. מאז 2004, סין הנפיקה אשרות ADS לאזרחים שרוצים לנסוע לברבדוס. לאחר רעידת האדמה בסצ'ואן ב-2008, ראש ממשלת ברבדוס דייוויד תומפסון הלך לשגרירות סין וחתם במו ידיו על ספר התנחומים. סין וברבדוס הן שתיהן חברות באו"ם, בבנק לפיתוח הקריביים ובקבוצת G77. ב-24 במרץ 2017 חתמו הרפובליקה העממית של סין וברבדוס על הסכם על פטור הדדי לוויזה לדרכונים רגילים, שנכנס לתוקף ב-1 ביוני של אותה שנה.

== יחסי כלכלה ומסחר ==
בשנת 1999, היצוא של סין לברבדוס הסתכם ב-2.035 מיליון דולר, בעוד שהיצוא של ברבדוס לסין הסתכם ב-13,000 דולר; ב-2005, היצוא של סין לברבדוס הסתכם ב-19.19 מיליון דולר, בעוד שהיצוא של ברבדוס לסין הסתכם ב-211,000 דולר. סין וברבדוס חתמו על הסכם מס ואמנה על קידום הדדי והגנה על השקעות. ממשלת סין היא המרוויחה העיקרית מהבנק לפיתוח הקריביים שבסיסו בברבדוס.

בשנת 2004, כמה מיזמים סיניים החלו להתערב בתעשיית הבנייה בברבדוס, כולל China State Construction Engineering Corporation ו-ChinaDOS Construction Co., Ltd., והשלימו מספר פרויקטי בנייה בברבדוס. באוגוסט 2008, פקידים סיניים ופקידים מברבדוס חתמו על הסכם לשיפור הסחירות של היצוא הקריבי לסין.

== יחסים צבאיים-פוליטיים ==
באוקטובר 2006, נמצא שממשלת ברבדוס לא חתמה על הסכם סעיף 98 עם צבא ארצות הברית לפטור חיילים אמריקנים מחקירה על ידי בית הדין הפלילי הבינלאומי, ובעקבות כך הוטל עליה סנקציות על ידי ארצות הברית. ממשלת סין סיפקה סיוע כספי לברבדוס. ב-2009 הסכימו היחידות הצבאיות של שתי המדינות לחזק את שיתוף הפעולה הצבאי ביניהם.

== נציגויות דיפלומטיות ==
* ברבדוס מחזיקה בסין שגרירות בבייג'ינג.
* סין מחזיקה בברבדוס שגרירות בברידג'טאון.

==קישורים חיצוניים==

== הערות שוליים ==
The Loneliest Time

The Loneliest Time הוא אלבום האולפן השישי של הזמרת הקנדית קארלי ריי ג'פסן. האלבום יצא לאור ב-21 באוקטובר 2022 על ידי 604 רקורדס בקנדה, ו-School Boy ואינטרסקופ רקורדס בארצות הברית. מהאלבום יצא הסינגל המוביל "Western Wind", ואחריו יצאו הסינגלים "Beach House", "Talking to Yourself" ו-"The Loneliest Time". במטרה לקדם את האלבום, הודיעה ג'פסן כי תצא לסיבוב הופעות בשם "So Nice", שהחל בספטמבר 2022.

== רקע ==
במאי 2020 חשפה ג'פסן כי הקליטה אלבום שלם בסגרים של תקופת מגפת הקורונה. בריאיון לגרדיאן סיפרה כי כתבה שירים בזום, יחד עם הפזמונאי טאוויש קרואו, עמו שיתפה פעולה רבות בעבר, בין היתר בכתיבת הסינגל "Call Me Maybe".<ref></ref> בריאיון למגזין Crack ציינה ג'פסן כי קיבלה השראה לאלבום מסגנונות שונים, בהם פופ משנות ה-80, פולק משנות ה-70, פאנק ודיסקו.<ref></ref>

==== רשימות סיכום שנה ====
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.
{| class="wikitable sortable mw-collapsible plainrowheaders" style="text-align:center;"
!ארגון
!רשימה
!מיקום
!מקור
|-
|הוליווד ריפורטר
|האלבומים הטובים ביותר של שנת 2022
|אזכור מכובד
|<ref></ref>
|-
|The A.V. Club
|30 האלבומים הטובים ביותר לשנת 2022
|6
|<ref></ref>
|-
|Albumism
|100 האלבומים הטובים ביותר לשנת 2022
|35
|<ref></ref>
|-
|AllMusic
|אלבומי פופ אהובים משנת 2022
|נכלל
|<ref></ref>
|-
|Chorus.fm
|30 האלבומים המובילים לשנת 2022
|8
|<ref></ref>
|-
|Clash
|אלבומי השנה של 2022 על פי קלאש
|52
|<ref></ref>
|-
|Consequence of Sound
|50 האלבומים המובילים של שנת 2022
|26
|<ref></ref>
|-
|PopMatters
|80 האלבומים הטובים ביותר של שנת 2022
|39
|<ref></ref>
|-
|GQ בריטניה
|האלבומים הטובים ביותר לשנת 2022
|נכלל
|<ref></ref>
|-
|No Ripcord
|50 האלבומים הטובים ביותר לשנת 2022
|33
|<ref></ref>
|-
|NYLON
|האלבומים האהובים ביותר לשנת 2022
|נכלל<ref></ref>
|<ref></ref>
|-
|The Ringer
|33 האלבומים הטובים ביותר לשנת 2022
|27
|<ref></ref>
|-
|Under the Radar
|100 האלבומים המובילים לשנת 2022
|61<ref></ref>
|<ref></ref>
|}

== סינגלים ==
ב-6 במאי 2022 פורסם "Western Wind" כסינגל המוביל. ב-2 באוגוסט החל האלבום להיות זמין להזמנה מראש.<ref></ref> הסינגל השני, "Beach House", יצא לאור ב-5 באוגוסט, והסינגל השלישי, "Talking to Yourself", פורסם ב-16 בספטמבר.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי קארלי ריי ג'פסן
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת סקולבוי רקורדס
Broken Tour

Broken Tour הוא סיבוב ההופעות הראשון של הזמרת-יוצרת הגרמנייה קים פטרס, שנועד לעזור בקידום אלבום הבכורה שלה, Clarity (2019). סיבוב ההופעות הוכרז על ידי פטרס באמצעות חשבונות המדיה החברתית שלה ב-30 באפריל 2019.<ref></ref> הוא התחיל ב-11 ביוני 2019 בנאשוויל, ארצות הברית והסתיים ב-4 בספטמבר 2019 בקלן, גרמניה.

== רקע ופיתוח ==
כאשר הוכרז ב-30 באפריל 2019, סיבוב ההופעות היה אמור לכלול עשר הופעות באמריקה הצפונית ביוני ולהסתיים ב-26 ביוני 2019 בסן פרנסיסקו, ארצות הברית.<ref></ref> בהתחלה סיבוב ההופעות נחשב כאמצעי לקידום המכירות של הסינגל "Broken" של פטרס, כיוון שאלבום הבכורה שלה עדיין לא הוכרז רשמית.<ref></ref>

ב-2 במאי 2019 הוכרזו הופעות נוספות בסן פרנסיסקו ובלוס אנג'לס.<ref></ref> למחרת, חשפה פטרס ששתי ההופעות בלוס אנג'לס כמו גם ההופעות בניו יורק ובשיקגו עשו סולד אאוט.<ref></ref> ב-7 במאי 2019, שבוע לאחר ההכרזה הראשונית על סיבוב ההופעות, כל ההופעות למעט אטלנטה, וושינגטון די. סי. וההופעה שנוספה בסן פרנסיסקו עשו סולד אאוט.<ref></ref>

ב-13 במאי 2019 הודיעה פטרס שנוסף לג אירופאי במסגרת סיבוב ההופעות, הכולל הופעות נוספות בממלכה המאוחדת, צרפת, הולנד וגרמניה.<ref></ref> לפיכך, סיבוב ההופעות כלל 20 הופעות, ביניהן 17 הופעות סולו וכן 3 הופעות בפסטיבל בממלכה המאוחדת ב-23, 24 ו-25 באוגוסט 2019.<ref></ref> עקב הביקוש הרב נאלצו לשדרג מספר מקומות ללג האירופאי.<ref></ref>

ב-31 במאי 2019 חשפה פטרס שהחזרות לסיבוב ההופעות החלו.<ref></ref>

== רשימת השירים ==
רשימת השירים שלהלן מייצגת את הלג האירופאי של סיבוב ההופעות ואת ההופעה ב-4 בספטמבר 2019.<ref></ref> כיוון שסיבוב ההופעות החל לפני שכל השירים מ-Clarity יצאו לאור ברחבי העולם, רשימת השירים השתנתה מאוד במשך סיבוב ההופעות. שמות השירים מותאמים מספוטיפיי.<ref></ref>

== תאריכי הופעות ==
{| class="wikitable plainrowheaders" style="text-align:center;"
! scope="col" style="width:12em;" |תאריך
! scope="col" style="width:10em;" |עיר
! scope="col" style="width:10em;" |מדינה
! scope="col" style="width:16em;" |מיקום
|-
! colspan="4" |אמריקה הצפונית
|-
|11 ביוני 2019
|נאשוויל
| rowspan="12" |ארצות הברית
|הבייסמנט איסט
|-
|12 ביוני 2019
|אטלנטה
|סנטר סטייג'
|-
|14 ביוני 2019
|ניו יורק
|אירווינג פלאזה
|-
|15 ביוני 2019
|סילבר ספרינג
|פילמור אודיטוריום
|-
|17 ביוני 2019
|פילדלפיה
|תיאטרון לאמנויות חיים
|-
|18 ביוני 2019
|קיימברידג'
|הסינקלר
|-
|20 ביוני 2019
|שיקגו
|היכל לינקולן
|-
|21 ביוני 2019
|מיניאפוליס
|פיין ליין מיוזיק קפה
|-
|24 ביוני 2019
| rowspan="2" |לוס אנג'לס
| rowspan="2" |תיאטרון פונדה
|-
|25 ביוני 2019
|-
|30 ביולי 2019
| rowspan="2" |סן פרנסיסקו
| rowspan="2" |מזנין
|-
|31 ביולי 2019
|-
! colspan="4" |אירופה
|-
|23 באוגוסט 2019
|לידס
| rowspan="4" |הממלכה המאוחדת
|פסטיבל לידס
|-
|24 באוגוסט 2019
|מנצ'סטר
|מנצ'סטר פרייד
|-
|25 באוגוסט 2019
|רדינג
|פסטיבל רדינג
|-
|27 באוגוסט 2019
|לונדון
|הבן
|-
|30 באוגוסט 2019
|פריז
|צרפת
|לה מארוקוינרי
|-
|1 בספטמבר 2019
|אמסטרדם
|הולנד
|פרדיסו
|-
|3 בספטמבר 2019
|ברלין
| rowspan="2" |גרמניה
|בי נו<ref></ref>
|-
|4 בספטמבר 2019
|קלן
|קלאב באנהוף ארנפלד
|}

== קישורים חיצוניים ==

== הערות שוליים ==

קטגוריה:סיבובי הופעות מ-2019
קטגוריה:סיבובי הופעות של קים פטרס
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
ז'אן-פייר לאו

ז'אן-פייר לאו (בצרפתית: Jean-Pierre Léaud; נולד ב-28 במאי 1944) הוא שחקן צרפתי, מגדולי שחקני הגל החדש הצרפתי.<ref name=":1"></ref> נודע בעיקר בשל גילום דמותו של אנטואן דואנל בסרטיו של פרנסואה טריפו.

==ביוגרפיה==
לאו נולד בפריז ב-28 במאי 1944. אמו, ז'קלין פוארו , הייתה שחקנית, ואביו, פייר לאו, עבד כתסריטאי. ז'אן-פייר למד בפנימייה בבלואה והיה תלמיד מרדן ובלתי ממושמע.

בגיל 13 החל את קריירת המשחק שלו בגילום תפקיד שולי בסרט "!La Tour, prends garde" בבימויו של ז'ורז' למפן . שנה לאחר מכן ביצע את פריצת הדרך בקריירה שלו כשגילם את דמותו של אנטואן דואנל בסרט "400 המלקות". במהלך צילומי הסרט התפתחה מערכת יחסים חמה בין טריפו ולאו, ולאחר שלאו הסתכסך עם הוריו והושעה מבית ספרו, טריפו פרש עליו את חסותו.<ref name=":0"></ref>
לאו בסצנה מתוך הסרט "[[Porcile" בבימויו של פייר פאולו פאזוליני]]
לאו גילם את דמותו של דואנל בארבעה סרטים נוספים של טריפו - "אנטואן וקולט" (1962), "נשיקות גנובות" (1968), "תרגיל בנישואין" (1970) ו"אהבה במנוסה" (1979).<ref name=":1" /> בנוסף גילם דמויות אחרות בסרטים "Les Deux Anglaises et le Continent" (1971) ו"לילה אמריקאי" (1973) שביים טריפו.

לאו שיתף פעולה רבות עם ז'אן-לוק גודאר, ושיחק בשמונה מסרטיו. עבד גם עם ז'אק ריווט, אקי קאוריסמקי, אוליבייה אסאיאס, אנייס ורדה, ז'אן קוקטו, ברנרדו ברטולוצ'י, פייר פאולו פאזוליני ועוד.<ref name=":0" />

במרץ 1966 זכה לאו בפרס דוב הכסף לשחקן הטוב ביותר בפסטיבל הסרטים הבין-לאומי בברלין על הופעתו בסרט "גברי, נשי" של גודאר. בשנת 1988 היה מועמד לפרס סזאר לשחקן המשנה הטוב ביותר על הופעתו בסרט "Les Keufs" , ובשנת 2000 זכה בפרס סזאר למפעל חיים.<ref></ref> בשנת 2016 זכה בפרס דקל הזהב על מפעל חיים בפסטיבל הקולנוע בקאן.<ref></ref>

== פילמוגרפיה נבחרת ==
{| class="wikitable"
|+
!שנה
!שם הסרט
!במאי
|-
|1958
|!La Tour, prends garde 
|ז'ורז' למפין 
|-
|1959
|400 המלקות
|פרנסואה טריפו
|-
| rowspan="2" |1960
|
|
|-
|
|ז'אן קוקטו
|-
|1962
|
|פרנסואה טריפו
|-
| rowspan="2" |1965
|
|ז'אן-לוק גודאר
|-
|
|
|-
| rowspan="4" |1966
|
|
|-
|
|ז'אן-לוק גודאר
|-
|גברי, נשי
|ז'אן-לוק גודאר
|-
|
|ז'אן-לוק גודאר
|-
| rowspan="3" |1967
|סוף השבוע
|ז'אן-לוק גודאר
|-
|
|ז'אן-לוק גודאר
|-
|
|
|-
|1968
|נשיקות גנובות
|פרנסואה טריפו
|-
| rowspan="2" |1969
|
|פייר פאולו פאזוליני
|-
|
|ז'אן-לוק גודאר
|-
| rowspan="2" |1970
|תרגיל בנישואין
|פרנסואה טריפו
|-
|
|
|-
| rowspan="2" |1971
|
|פרנסואה טריפו
|-
|
|ז'אק ריווט
|-
|1972
|טנגו אחרון בפריז
|ברנרדו ברטולוצ'י
|-
|1973
|לילה אמריקאי
|פרנסואה טריפו
|-
|1979
|אהבה במנוסה
|פרנסואה טריפו
|-
|1981
|
|
|-
| rowspan="2" |1985
|
|
|-
|
|ז'אן-לוק גודאר
|-
|1987
|
|
|-
|2012
|החיים ברוורס
|נעמי לבובסקי <small>(אנ')</small> 
|}

==קישורים חיצוניים==

* 
== הערות שוליים ==

קטגוריה:שחקני קולנוע וטלוויזיה צרפתים
קטגוריה:זוכי פרס סזאר
קטגוריה:צרפתים שנולדו ב-1944
הצוללות מסדרה 094

דגם 094 (קוד דיווח נאט"ו: סדרה ג'ין) היא סדרת צוללות טילים בליסטיים שפותחה על ידי סין עבור כוח הצוללות של חיל הים של צבא השחרור העממי. דגם 094 יורש את הצוללות מסדרה 092 וקודם לצוללות מסדרה 096 שנמצאות בפיתוח.

== רקע ==
ה-094 זוהתה לראשונה בשנת 2006 בתמונות לוויין מסחריות של בסיס הצוללות שיאופינגדאו. שני צוללות מסדרה 094 נצפו במספנת בוהאי במאי 2007, אם כי לא היה ברור אם אלה כללו את זו שזוהתה ב-2006.<ref></ref>

צוללת אחת הייתה מבצעית ב-2010, 3 ב-2013, 4 ב-2015, וייתכן 6 ב-2020.

סין מעוניינת להגביר את יכולות הטילים הבליסטיים הבין יבשתיים שלה עם באמצעות צוללות טילים בליסטיים וזאת על מנת לשפר את כוח ההרתעה הגרעיני שלה.<ref></ref> סיורי הרתעה גרעיניים החלו בדצמבר 2015.

== תיאור ==
התכנון של דגם 094 מבוסס כנראה על צוללת תקיפה גרעינית מסוג 093. הצוללות מהסדרה חמושות ב-12 טילי JL-2, כל אחת עם טווח מוערך של 7,400 קילומטרים. כל טיל נושא ראש נפץ אחד. ה-094 בשילוב JL-2 מהווים את ההתרעה הגרעינית הימית הראשונה של סין.

דגם 094 רועש יותר מצוללות עכשוויות. בשנת 2004, חוקר סיני דיווח כי לצוללות מהסדרה יש חתימה אקוסטית של 120 דציבלים, הדומה לצוללות מסדרת לוס אנג'לס.

==קישורים חיצוניים==

== הערות שוליים ==

קטגוריה:צוללות גרעיניות
קטגוריה:צוללות טילים בליסטיים
קטגוריה:דגמי צוללות
קטגוריה:אוניות חיל הים של צבא השחרור העממי
סולומון מינור

סולומון זליק קושלביץ' מינור (ברוסית: Зе́лик Ку́шелевич Мино́р; גם זליג קושלביץ, זלקינד קושלביץ, ושלמה אלכסייביץ' מינור, ברוסית: Зе́лиг Ку́шелевич, За́лкинд Ку́шелевич, Соломо́н Алексе́евич Минор; ה'תקפ"ט<ref>В ревизских сказках, записях о бракосочетании и смерти указан 1829 год рождения; в последней имя — Зельман Кушелевич.</ref>, רומני – 8 בינואר 1900, וילנה) היה רבה של מוסקבה. עמד בראש הקהילה היהודית במוסקבה מ-1869 עד ל-23 ביולי 1892, היסטוריון, עיתונאי בתחומי פובליציסטיקה, איש ההשכלה.

== ביוגרפיה ==
זליק (זלקינד) מינור נולד במשפחה מרובת ילדים של קושל מובשביץ' מינור (1805–?) וזלדה זלקינדובנה מינור (1805–?). בוגר הסמינר הרבני של וילנה.

בשנת 1869 הנהלת הקהילה היהודית במוסקבה הזמינה את זליק מינור ממינסק לתפקיד רב העדה של מוסקבה. בית הכנסת הכוראלי הפך למרכז החיים הרוחניים והחברתיים של יהודי מוסקבה. נאומיו של מינור משכו את תשומת לבם של בני דורו, שכן הם שיקפו את הלך הרוח של האינטליגנציה היהודית ובעיקר הצעירים היהודיים ששאפו להיות אזרחים מן המניין של רוסיה. מתחילת שנות השבעים של המאה ה-19 הדרשה נערכה ברוסית. תושבי מוסקבה לא יהודיים שהתעניינו במנהגים יהודים, גם כן ביקרו בבית הכנסת. לב טולסטוי ביקר בו מספר פעמים וגם לקח שיעורים מהרב מינור ללימוד השפה העברית.

ב-1871 פנה למושל הכללי של מוסקבה בבקשת פתיחת תלמוד תורה בעיר. הפנייה נענתה בחיוב וב-8 באוקטובר 1871 נפתח המוסד בו חוץ מלימודי דת לימדו גם את השפה הרוסית, חשבון, גאוגרפיה, היסטוריה רוסית, קליגרפיה וזמרה.

שנה בדיוק לאחר מכן, ב-8 באוקטובר 1872, התקיימה בבית הכנסת הכוראלי חנוכת בית הספר היהודי המקצועי, שנקרא לימים על שמו של אלכסנדר השני. בהמשך, לקראת סוף שנות השמונים של המאה ה-19 משטר הצאר מתחיל לנקוט מדיניות של רדיפת יהודים. ב-23 ביולי 1892 המבנה החדש של בית הכנסת במוסקבה נאטם. בעקבות כך שלחו הרב מינור וראש הקהילה שניידר תלונה לסנקט פטרבורג. בתגובה, בצו מלכותי מ-23 בספטמבר באותה השנה גירש אלכסנדר השלישי את שני המתלוננים ממוסקבה לתחום המושב עם איסור בעתיד לעזבו. הרב זליק מינור נאלץ לעזוב לווילנה, שם גם נפטר בגלותו.

== משפחתו ==
* אשתו (מאז 10 בנובמבר 1854) – מוסיה-רוחה בת אלישב (מושה אלבנה) מינור (1831–?)<ref>См. запись о бракосочетании в канцелярии виленского городского раввина на сайте еврейской генеалогии JewishGen.org (также записи о рождении дочери и другие метрические документы).</ref>.
** בניו – לעזר סולומונוביץ' מינור, נוירופתולוג; אוסיפ סולומונוביץ' מינור, מהפכן נארודניק, בהמשך חבר במפלגה הסוציאל-רבולוציונרית; משה (מויסיי) (1861–1932).
** בנותיו – בלה (איזבלה) (1869, מינסק–?), ב-1894 נישאה לרופא השיניים לעזר-חיים (איליה אוסיפוביץ') גאברונסקי (1870–1940), אחיינו של סוחר התה דוד ויסוצקי, אחיו של הבמאי אלכסנדר גאברונסקי והפילוסוף הנאו-קנטיאני דמיטרי גאברונסקי. יצאה עם בעלה לגלות בפריז; זלדה (אלכסנדרה) (1871–?), אשתו (מאז 1894) של המהנדס-טכנולוג אייזק זייליקוביץ' דוקלסקי, בוגר המכללה המוסקבאית הטכנית האימפריאלית בשנת 1892; חיה (1860–?); מריה (בנישואים הראשונים קיבלה שם משפחה קורנבליט, בשניים – רגירר 1866–?), נשואה (1895) למהנדס התהליך הצבאי ישראל איליץ' רג'יר, גם הוא בוגר המכללה, התגוררה בקייב (בנם הוא יבסיי איזראילביץ' רגירר, 1904–1968, מהנדס וחוקר כימי).

==קישורים חיצוניים==

* 

== הערות שוליים ==

קטגוריה:מוסקבה: רבנים
קטגוריה:ילידי 1829
קטגוריה:רוסים שנפטרו ב-1900
The Car

The Car הוא אלבום האולפן השביעי של להקת האינדי רוק הבריטית ארקטיק מאנקיז.<ref></ref>

== רשימת רצועות ==

כל השירים נכתבו על ידי סולן הלהקה, אלכס טרנר ( ברצועה 3 ו-9 בשיתוף טום ראולי, ברצועה 4 בשיתוף ג’יימי קוק)

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי ארקטיק מאנקיז
קטגוריה:אלבומים באנגלית
אליזבת, נסיכת טורן וטקסיס

אליזבת, נסיכת טורן וטקסיס (בגרמנית: Elisabeth Maria Maximiliana von Thurn und Taxis; 28 במאי 1860 – 7 בפברואר 1881) הייתה אשתו של מיגל, דוכס ברגנסה.

== ביוגרפיה ==
אליזבת נולדה ב-28 במאי 1860 בדרזדן, והייתה הילדה השנייה של מקסימיליאן אנטון, נסיך הכתר של טורן וטקסיס והלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה ואחותה של הקיסרית סיסי, אשתו של פרנץ יוזף, קיסר אוסטריה.
אליזבת עם בעלה [[מיגל, דוכס ברגנסה, סוף שנות ה-70]]
אליזבת עם אחותה הגדולה, לואיזה.
אליזבת התחתנה עם מיגל, דוכס ברגנסה, בנו של מיגל הראשון, מלך פורטוגל ואדליידה מלוונשטיין-ורטהיים-רוזנברג ב-17 באוקטובר 1877 ברגנסבורג, ממלכת בוואריה.

בני הזוג עברו לאוסטריה, שם ב-22 בספטמבר 1878 נולד בנה הראשון, מיגל מקסימיליאנו, ברייצנאו אן דר רקס. לאחר לידה זו החל מצבה הבריאותי של אליזבת להידרדר. אליזבת מתה בגיל 20 באודנבורג זמן קצר לאחר לידת בתה השלישית, מריה תרזה.

אמה של אליזבת, הלנה, פרשה לאחר מותה יותר ויותר מהחיים הציבוריים. בעלה מיגל התחתן בסופו של דבר בשנית ב-8 בנובמבר 1893 בקליינהאובך עם מריה תרזה, נסיכת לוונשטיין-ורטהיים-רוזנברג.

== משפחתה ==
ב-17 באוקטובר 1877 התחתנה אליזבת עם מיגל, דוכס ברגנסה, ממנו נולדו לה שלושה ילדים:
* הנסיך מיגל, דוכס ויזאו (1878–1923), התחתן עם אניטה סטיוארט. 
* פרנסיסקו ז'ואאו, נסיך ברגנסה (1879–1919). 
* מריה תרזה, נסיכת ברגנסה (1881–1945), התחתנה עם קרל לודוויג, נסיך טורן וטקסיס.

== אילן יוחסין ==

== קישורים חיצוניים ==

== הערות שוליים ==

קטגוריה:נסיכות גרמניות
קטגוריה:גרמנים שנולדו ב-1860
קטגוריה:ילידות 1860
קטגוריה:גרמנים שנפטרו ב-1881
קטגוריה:נפטרות ב-1881
דני גריפין

דניאל פטריק גריפין (באנגלית: Daniel Patrick Griffin; נולד ב-2 ביולי 1997), ובשמו המוכר דני גריפין (Danny Griffin), הוא שחקן קולנוע וטלוויזיה ודוגמן בריטי, הידוע בעיקר בזכות תפקידו כסקאי בסדרה "גורל: סאגת ווינX".<ref name=":0"></ref><ref></ref><ref name=":1"></ref>

== ביוגרפיה ==
גריפין נולד ברובע קנזינגטון וצ'לסי שבלונדון, אנגליה, וגדל במחוז קורנוול הממוקם בדרום-מערב אנגליה,<ref name=":0" /> בחווה נידחת עם הוריו וארבע אחיותיו. בגיל 17 חזר ללונדון כדי ללמוד משחק.

בשנת 2014 החל גריפין את קריירת המשחק שלו על הבמה, כשהשתתף בהצגה "The Railway Children" בתיאטרון קינגס קרוס בלונדון.<ref name=":0" /> בהמשך עבר להופיע בקולנוע ובטלוויזיה, כשבשנת 2017 גילם תפקיד אורח בפרק בסדרה "זואי ורייבן" המשודרת בנטפליקס.

בשנת 2018 הופיע בסרט לחג המולד "Surviving Christmas with the Relatives" והתארח בסדרה "So Awkward" של רשת BBC.

בשנת 2019 הופיע בסרט הדרמה "הג'נטלמנים" בבימויו של גאי ריצ'י, בו גילם את דמותו של אסלן.<ref name=":0" />

בשנת 2020 הופיע במותחן הנעורים "סוגרות חשבונות" של רשת BBC, המשודרת בנטפליקס, בו גילם את דמותו של שיין.

בשנת 2021 גילם את דמותו של סקאי, אחת הדמויות הראשיות בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX".<ref name=":0" /><ref name=":1" />

== חיים אישיים ==
במהלך צילומי הסדרה ״ווינקס״ הכיר את השחקנית אביגיל קוון, הם נהפכו לזוג ולאחר כשנה וחצי נפרדו.

== פילמוגרפיה ==
=== טלוויזיה ===
{| class="wikitable plainrowheaders sortable"
! scope="col" |שנה
! scope="col" |סדרה
! scope="col" |תפקיד
! class="unsortable" scope="col" |הערות
|-
|2017
|זואי ורייבן
|דני
| rowspan="2" |הופעת אורח
|-
|2019
|So Awkward 
|האנטר פיליפס
|-
|2020
|סוגרות חשבונות 
|שיין
|תפקיד משנה
|-
|2021–2022
|גורל: סאגת ווינX
|סקאי
|תפקיד ראשי (2 עונות); 13 פרקים
|}

=== קולנוע ===
{| class="wikitable plainrowheaders sortable"
! scope="col" |שנה
! scope="col" |סרט
! scope="col" |תפקיד
! class="unsortable" scope="col" |הערות
|-
|2017
|Surviving Christmas with the Relatives 
|מסיאז'
|
|-
|2019
|הג'נטלמנים
|אסלן
|
|-
|TBA
|Drugstore June
|
|
|}

== קישורים חיצוניים ==

== הערות שוליים ==

קטגוריה:דוגמנים בריטים
קטגוריה:לונדון: אישים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1997
היום תאמצנו

היום תאמצנו הוא פיוט קדום מסוג "עושה השלום", שמחברו אינו ידוע. הפיוט נאמר בקהילות יהודיות רבות בתפילת מוסף של ראש השנה ויום הכיפורים.

בעת אמירתו, נהוג לפתוח את ארון הקודש.

==מבנה הפיוט==
הפיוט הוא למעשה ליטאניה פשוטה למדי. כל שורה מהפיוט פותחת במלה "היום" ואחריה פועל עתידי בנוכח הכולל כינוי - "תאמצנו", "תברכנו" וכדומה.

בנוסח עדות המזרח ובנוסח איטליה הפיוט כולל את כל אותיות האלף בית, כאשר ישנם הבדלים קלים בין הסידורים. 

בסדר רב עמרם גאון הפיוט כולל את האותיות א עד כ (11 שורות). אך בקרב קהילות אשכנז הפיוט כולל שבע שורות בלבד - האותיות א עד ד ושלוש שורות נוספות.

בסיום הפיוט נאמרת תפילה הכוללת בקשות על בנין בית המקדש ועוד:

שולמית אליצור מעירה כי ייתכן שמקורה של תפילה זו, הוא במנהג קדום לפיו הזכירו את ירושלים ובנין בית המקדש, בסיומם של טקסי מצווה ותפילות.

== בליטורגיה ==
בנוסח הספרדים, אומרים את הפיוט בחזרת הש"ץ של כל אחת מתפילות היום של ראש השנה ויום הכיפורים, אך בנוסח אשכנז (המזרחי) ובנוסח ספרד אומרים אותו רק בתפילת המוסף של ימים אלו.

הפיוט נאמר בתוך ברכת שים שלום קודם סיום הברכה.

בנוסח איטליה, הפיוט נאמר בתפילת מוסף של יום הכיפורים ושל היום האחרון בכל אחד מן המועדים. בתקופה קדומה, נאמר הפיוט לפני חתימת ברכת שים שלום, אך בתקופה המודרנית נוהגים לאומרו אחרי חתימת הברכה וסיום חזרת הש"ץ לפני קדיש שלם.

=== ניגון ===
קהילות רבות נהגו לנגן בפיוט זה. בחסידות חב"ד שרים את מילות הפיוט על ניגון ההקפות של רבי לוי יצחק שניאורסון על פי מה שהונהג בבית המדרש של הרבי מליובאוויטש.

== לקריאה נוספת ==
* שולמית אליצור, [https://jstudies.huji.ac.il/sites/default/files/jstudies/files/tarbiz_-_8502_-_archive_from_irit_-_03_-_elizur_-_pp._293-307.pdf כהיום הזה בירושלים: למקורה, לתפוצתה ולגלגוליה של תפילה לסיום טקסים], תרביץ, פה-ב, האוניברסיטה העברית בירושלים, המכון למדעי היהדות, תשע"ח, עמ' 293–307

==קישורים חיצוניים==

* 
* שרה פרידלנד בן-ארזה, [https://www.nli.org.il/he/discover/music/jewish-music/piyut/articles/in-depth-look/piyut/hayom-teametzenu-in-depth-look היום תאמצנו - עיון בפיוט], באתר הפיוט והתפילה
* איתי מרינברג
* 
* 

==הערות שוליים==

קטגוריה:פיוטי ראש השנה
קטגוריה:יצירות שמחברן אינו ידוע
קטגוריה:פיוטי יום הכיפורים
שירלי קארי

שירלי קארי (באנגלית: Shirley Curry; נולדה ב-2 באפריל 1936), הידועה גם בכינויה Skyrim Grandma (סבתת הסקיירים), היא יוטיוברית וגיימרית אמריקאית.

==ביוגרפיה==
קארי עבדה למחייתה כמזכירה בבית חרושת לממתקים. במשך כמה שנים היא הייתה גם שותפה במחלקה לבגדי נשים של רשת קמארט (Kmart) האמריקאית עד שפרשה לגמלאות בשנת 1991 בגיל 55.

קארי נכנסה אל תחום הגיימינג לאחר שבנה לימד אותה כיצד לשחק במשחק הווידאו Civilization II שיצא בשנת 1996.

בשנת 2011 היא הצטרפה ליוטיוב כדי לעקוב אחרי ערוצי גיימינג, וב-2015 היא העלתה את סרטון הווידאו הראשון שלה בו היא משחקת ב-Skyrim. עד 2020 היו לה יותר מ-900 אלף מנויים ביוטיוב.
עוקביה פתחו עצומה באינטרנט במטרה לכלול אותה במשחק הבא של הסדרה, והחברה שיצרה את המשחק הבטיחה לכלול אותה כדמות במשחק The Elder Scrolls VI.

בשנת 2022 קארי לקתה בשבץ מוחי בזמן שישנה וזיכרונה נפגע. לאחר שהדבר פורסם רבים ממעריציה התאחדו ואיחלו לה שתהיה בריאה, והחברה שפתחה את המשחק שלחה לה זר פרחים.

==חיים אישיים==
קארי אם לארבעה ילדים, סבתא לתשעה נכדים, וסבתא רבתא לשלושה נינים.

==קישורים חיצוניים==

* [https://www.youtube.com/c/ShirleyCurryTheOlderGamer שירלי קארי], באתר יוטיוב
* 

קטגוריה:יוטיוברים אמריקאים
קטגוריה:יוטיובריות אמריקאיות
קטגוריה:אמריקאים שנולדו ב-1936
קטגוריה:אמריקאיות שנולדו ב-1936
לימבו (אלבום)

לימבו הוא אלבום האולפן הרביעי של זמרת הרוק תמר אייזנמן. את האלבום הוציאה לאור בשנת 2015 חברת התקליטים NMC. זהו האלבום הראשון של אייזנמן שמושר בשפה העברית. האלבום הבא שלה בשפה זו הוא "רמטכ"לים". בנוסף ליציאתו לשירותי הסטרימינג השונים, כמו ספוטיפיי ואפל מיוזיק, פורסם גם בפורמט תקליטור בקטלוג 00224822NMC.

== רשימת רצועות ==

== הערות שוליים ==

קטגוריה:אלבומי 2015
קטגוריה:אלבומי תמר אייזנמן
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט